29. 7. 83 De Europæiske Fællesskabers Tidende Nr. C 203/1 
II 
(Forberedende retsakter) 
KOMMISSIONEN 
Forslag til Rådets direktiv 
I. om indbyrdes tilnærmelse af medlemsstaternes lovgivning om sikkerhedskrav til 
legetøj 
II. om fælles tekniske sikkerhedsnormer for legetøjs mekaniske og fysiske egenskaber 
III. om fælles tekniske sikkerhedsnormer for legetøjs brændbarhed 
(forelagt Rådet af Kommissionen den 23. juni 1983) 
I 
Forslag til Rådets direktiv om indbyrdes tilnærmelse af medlemsstaternes lovgivning om 
sikkerhedskrav til legetøj 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske 
og sociale Udvalg, og 
ud fra følgende betragtninger: 
I flere medlemsstater findes der, med forskelligt ind­
hold og anvendelsesområde, retsforskrifter vedrø­
rende sikkerhedskrav til legetøj; en sådan situation 
medfører betydelige handelshindringer og skaber ulige konkurrencevilkår inden for Fællesskabet, 
uden at der af den grund på fællesmarkedet sikres 
en effektiv beskyttelse af forbrugerne, navnlig af 
børn, mod de risici, som disse produkter indebæ­
rer; 
disse hindringer for fællesmarkedets oprettelse og 
funktion bør fjernes, og med henblik herpå bør mar­
kedsføring og omsætning af legetøj i de enkelte 
medlemsstater underkastes ensartede regler i over­
ensstemmelse med den målsætning for beskyttelse af 
forbrugernes sundhed og sikkerhed, som blev vedta­
get ved Rådets resolution af 14. april 1975(1); 
harmoniseringen på dette område bør være fuld­
stændig, da der ikke må være forskel på beskyttel-
(') EFT nr. C 92 af 25. 4. 1975, s. 1. 
Nr. C 203/2 De Europæiske Fællesskabers Tidende 29. 7. 83 
sesniveauet for børns sundhed og sikkerhed i de 
forskellige medlemsstater; 
da legetør udgør et stort marked i kraftig udvikling 
og omfatter mangeartede produkter, må dette direk­
tivs anvendelsesområde fastlægges på grundlag af 
en tilstrækkelig bred definition af begrebet legetøj; 
visse produkter bør imidlertid udelukkes fra anven­
delsesområdet, og nogle få andre, der er særlig far­
lige for børn, må ikke sælges som legetøj; 
legetøj, der bringes på markedet, må ikke indebære 
risiko for børnene som brugere og andre personers 
sikkerhed og sundhed; graden af legetøjs sikkerhed 
bør fastsættes ud fra kriteriet om dets anvendelse i 
overensstemmelse med dets funktion, men samtidig 
under hensyntagen til, at børn, der ikke kan forven­
tes at udvise samme påpasselighed som voksne, kan 
komme til at anvende legetøj forkert; 
gældende ret om forældres, opsynshavendes og pæ­
dagogers ansvar supplerer i væsentlig grad de i dette 
direktiv fastsatte forsigtighedsregler og indebærer 
med hensyn til valg af legetøj og opsyn med legende 
børn navnlig en pligt til at overholde de laveste 
aldersgrænser, der er angivet for visse former for 
legetøj, og drage omsorg for, at de i brugsanvisnin­
gen fastsatte forsigtighedsregler overholdes; 
legetøj kan som følge af forskellige egenskaber og 
karakteristika indebære forskelligartede risici, der 
skyldes konstruktion og sammensætning eller en 
ukorrekt anvendelse; de største og mest almindelige 
risici bør angives sammen med de tilsvarende gene­
relle sikkerhedskrav, som legetøjet skal opfylde; 
risici, der udelukkende opstår ved anvendelsen af 
legetøjet, kan kun forebygges ved at henlede forbru­
gernes opmærksomhed herpå og angive de tilsva­
rende forsigtighedsregler; egnede anvisninger bør 
om nødvendigt vedlægges legetøjet; for visse former 
for legetøj bør anvisningerne fastlægges i direktivet 
og gøres obligatoriske; 
risici, som skyldes legetøjs konstruktion eller sam­
mensætning, kan kun fjernes ved anvendelse af tek­
niske sikkerhedsspecifikationer for konstruktion og 
sammensætning af produkterne; sådanne specifika­
tioner samt de tilsvarende afprøvningsmetoder skal 
indgå i fælles tekniske normer, der finder anven­
delse i alle medlemsstaterne, og som legetøjet skal 
opfylde; 
de fælles tekniske normer for de forskellige sikker­
hedsmæssige aspekter af legetøj fastsættes særskilt i 
særdirektiver, idet der så vidt muligt tages hensyn til 
de på dette område gældende internationale normer, 
når disse normer er i overensstemmelse med dette 
direktivs principper og mål; for at de ansvarlige for markedsføring af legetøj kan 
anvende direktivet korrekt, er det uomgængeligt, at 
der i medlemsstaterne findes laboratorier, som kan 
yde enhver garanti for objektivitet, og som efter 
anmodning kan kontrollere legetøjets overensstem­
melse med de fælles tekniske normer og attestere 
denne overensstemmelse; for at lette den kontrol, 
som medlemsstaternes myndigheder udøver, bør 
enhver, der har fået udstedt en sådan attest, have ret 
til på det legetøj, der er i overensstemmelse med den 
afprøvede model, at anbringe det EØF-overensstem-
melsessymbol, som er beskrevet i direktivet, og som 
af nævnte myndigheder anerkendes som en formod­
ning om overensstemmelse; 
for at undgå at fastlåse teknologien, som hele tiden 
er under udvikling, på det stadium, som er fastsat 
ved de fælles tekniske normer, bør der gives en 
fabrikant mulighed for at fremstille legetøj på 
grundlag af andre tekniske specifikationer end de i 
disse normer omhandlede, dog på betingelse af, at 
disse specifikationer opfylder de generelle sikker­
hedskrav i direktivet, og at fabrikanten kan bevise 
sikkerheden ved de nye tekniske metoder ved hjælp 
af en rapport, som udarbejdes af et laboratorium 
efter forudgående undersøgelse af legetøjet, og hvor­
om der vedlægges legetøjet oplysning; 
med henblik på gennemførelsen af det i dette direk­
tiv omhandlede sikkerhedssystem er det nødvendigt, 
at medlemsstaternes myndigheder foretager en, dog 
ikke nødvendigvis systematisk, kontrol af sikkerhe­
den ved legetøj, der findes på markedet; i betragt­
ning af de vanskeligheder, der uundgåeligt vil opstå 
i forbindelse med denne kontrol som følge af den 
store mængde legetøj, bør både de enkelte forbru­
gere og forbrugerorganisationerne have mulighed 
for at gribe aktivt ind og eventuelt på grundlag af 
tekniske rapporter, der er udarbejdet af et laborato­
rium, underrette disse myndigheder om legetøj, der 
viser sig at være farligt ved brugen, eller som har 
forårsaget ulykker; 
det kan forekomme, at legetøj, selv om det opfylder 
forskrifterne i artikel 4 til 6 i dette direktiv, navnlig 
de fælles tekniske normer, frembyder en fare for 
brugernes sundhed og sikkerhed, og der bør derfor 
fastsættes en beskyttelsesklausul, som fastlægger en 
fremgangsmåde til løsning af problemerne i en så­
dan situation; 
i overensstemmelse med principperne i Rådets reso­
lution af 14. april 1975 bør legetøj, som viser sig at 
være farligt, hurtigt trækkes tilbage fra markedet; de 
tilbagetrækningsforanstaltninger, som træffes af en 
medlemsstat, skal hurtigt meddeles de øvrige med­
lemsstater og Kommissionen, hvis de skal få virk­
ning i Fællesskabet; 
29. 7. 83 De Europæiske Fællesskabers Tidende Nr. C 203/3 
reklame for legetøj, navnlig i fjernsynet, er et stærkt 
forbrugsstimulerende middel, der indvirker både på 
børn og på de personer, som udgør familiemiljøet; 
af hensyn til legetøjs sikkerhed er det derfor af 
grundlæggende betydning, at reklame, medmindre 
andet er fastsat i medlemsstaternes lovgivning eller i 
fællesskabsdirektiverne om vildledende reklame, 
underkastes mindstekrav, der har til formål at undgå 
vildledning af forbrugerne med hensyn til legetøjets 
sikkerhedsmæssige egenskaber og give forbrugerne 
oplysning om forsigtighedsreglerne ved brugen og 
om de laveste aldersgrænser for anvendelsen af visse 
former for legetøj; 
af hensyn til den tekniske udvikling og erfaringerne 
vedrørende beskyttelsen af forbrugernes sikkerhed 
og sundhed er det nødvendigt øjeblikkeligt at fore­
tage en tilpasning af de fælles tekniske normer i 
direktiverne vedrørende sikkerhedskrav til legetøj; 
for at lette gennemførelsen af de foranstaltninger, 
der er nødvendige med henblik herpå, bør der fast­
lægges en fremgangsmåde for et snævert samarbejde 
mellem medlemsstaterne og Kommissionen inden 
for et udvalg vedrørende direktiverne om sikkerhed 
i forbindelse med legetøj; denne fremgangsmåde 
bør ligeledes anvendes ved fastsættelsen af eventuelt 
nødvendige prøveudtagningsmetoder på dette om­
råde — 
UDSTEDT FØLGENDE DIREKTIV: 
Artikel 1 
1. Dette direktiv finder anvendelse på legetøj. 
Ved legetøj forstås ethvert produkt, som tydeligvis er 
fremstillet til legeformål og bestemt for børn under 
15 år, herunder skrive-, tegne- og farvematerialer 
samt formningsmaterialer, og som markedsføres 
som legetøj til børn i denne alder. 
2. De i bilag I nævnte produkter er udelukket fra 
direktivets anvendelsesområde. 
3. Det er forbudt at markedsføre følgende artikler 
som legetøj: 
a) spøg og skæmt 
b) luftskydevåben 
c) fyrværkeri 
d) slangebøsser og slynger. Artikel 2 
1. I betragtning af det formål, som legetøj normalt 
er bestemt til, og under hensyntagen til, at børn kan 
komme til at anvende legetøj forkert, må legetøj 
ikke indebære fare for forbrugernes eller andre per­
soners sikkerhed eller sundhed. Legetøj skal i så 
henseende under alle omstændigheder opfylde de 
generelle sikkerhedskrav i bilag II. 
2. Legetøj skal opfylde de i dette direktiv fastsatte 
sikkerhedskrav i den form, det har, når det bringes 
på markedet. Disse krav gælder også sidenhen, men 
under hensyntagen til slid som følge af den i stk. 1 
omhandlede brug. 
Artikel 3 
1. Medlemsstaterne træffer alle hensigtsmæssige 
foranstaltninger til, at legetøj kun kan markedsføres, 
såfremt det opfylder bestemmelserne i dette og i de i 
artikel 4, stk. 1, omhandlede direktiver. 
2. Medlemsstaterne kan ikke af sikkerhedshensyn 
nægte, forbyde, begrænse eller hindre markedsfø­
ring eller fri omsætning af legetøj inden for Fælles­
skabet, såfremt legetøjet, navnlig med hensyn til de i 
artikel 4 til 6 fastsatte betingelser, opfylder bestem­
melserne i artikel 2. 
Artikel 4 
1. Legetøj skal for at opfylde bestemmelserne i ar­
tikel 2 være i overensstemmelse med de tekniske 
specifikationer vedrørende konstruktion og sam­
mensætning, som er indeholdt i de i andet afsnit 
nævnte normer, og være forsynet med de i artikel 6 
foreskrevne oplysninger. 
De fælles tekniske sikkerhedsnormer for legetøj fast­
lægges i særdirektiver, der udstedes af Rådet, og 
vedrører navnlig 
a) mekaniske og fysiske egenskaber 
b) brændbarhed 
c) kemiske egenskaber 
d) elektriske egenskaber. 
De generelle sikkerhedskrav i bilag II finder fortsat 
anvendelse på de sikkerhedsmæssige aspekter af 
legetøj, der ikke er omfattet af nævnte normer. 
Nr. C 203/4 De Europæiske Fællesskabers Tidende 29. 7. 83 
2. Medlemsstaterne træffer alle hensigtsmæssige 
foranstaltninger til, at fabrikanter, importører eller 
sælgere, som ønsker at kontrollere legetøjets over­
ensstemmelse med de i stk. 1 omhandlede normer, 
kan lade de laboratorier, der er udpeget i overens­
stemmelse med artikel 14, foretage de relevante 
afprøvninger og få udstedt en attest på overensstem­
melse med disse normer. 
Fabrikanter, importører eller sælgere, som har fået 
udstedt en sådan attest, har ret til, ifølge reglerne i 
artikel 6, men udelukkende på legetøj, der stemmer 
overens med den afprøvede model, at anbringe det i 
bilag IV, stk. 1, beskrevne EØF-overensstemmelses-
symbol. 
Uden at andre bevisformer udelukkes, anerkender 
medlemsstaternes myndigheder, at der er formod­
ning om overensstemmelse med de fælles tekniske 
normer, såfremt det i foregående afsnit omhandlede 
symbol er anbragt på legetøjet. 
Artikel 5 
1. Legetøj kan ligeledes konstrueres på grundlag af 
nye teknologier, som helt eller delvis indebærer an­
dre tekniske sikkerhedsspecifikationer end de, der er 
indeholdt i de i artikel 4, stk. 1, omhandlede fælles 
tekniske normer, forudsat at disse specifikationer 
opfylder de i bilag II omhandlede generelle sikker­
hedskrav. 
Med henblik herpå lader fabrikanten, importøren 
eller sælgeren legetøjet undersøge af et laboratori­
um, der er udpeget i henhold til artikel 14, og får 
udleveret en teknisk rapport om, at legetøjet opfyl­
der de i foregående afsnit omhandlede betingelser. 
Legetøjet bærer den i bilag IV, stk. 2, nævnte på­
skrift, samt de andre angivelser, der er fastsat i arti­
kel 6, stk. 1 og 2. 
2. Medlemsstaterne underretter Kommissionen om 
de tilfælde, hvor denne artikel anvendes, med hen­
blik på eventuel iværksættelse af fremgangsmåden i 
artikel 13. 
Artikel 6 
1. Følgende oplysninger skal angives på legetøjets 
emballage eller, hvis der ikke er nogen emballage, 
direkte på legetøjet: 
a) fabrikantens eller importørens og/eller sælge­
rens navn og/eller firmanavn og/eller mærke 
samt adresse, som kan angives ved forkortelser, 
såfremt disse i almindelighed gør det muligt ty­
deligt at identificere virksomheden, 
b) eventuelt EØF-overensstemmelsessymbolet og/ 
eller oplysning om den i bilag IV omhandlede 
tekniske rapport. 2. Legetøj, som kan indebære særlige risici ved 
brugen, eller hvis anvendelse kræver særlig stor for­
sigtighed eller specielle færdigheder, forsynes enten 
direkte eller på emballagen med en tydelig advarsel 
om disse risici samt oplysning om, hvorvidt opsyn er 
nødvendigt. Denne advarsel suppleres med eller 
eventuelt erstattes af en anvisning på de forsigtig­
hedsregler, som det er nødvendigt at følge ved bru­
gen. 
Bilag III og de i artikel 4, stk. 1, omhandlede direk­
tiver foreskriver de i denne henseende krævede angi­
velser for en række af disse legetøjskategorier samt 
de nærmere regler for disse angivelser. 
3. De i stk. 1 og 2 omhandlede oplysninger angives 
med let læselige og tydeligt anbragte typer, der er 
mindst 1,5 mm høje, og de væsentligste af dem angi­
ves ligeledes i de kataloger og foldere, der anvendes, 
når varen udbydes til salg til forbrugerne. 
Med hensyn til små stykker legetøj, hvortil der ikke 
hører en særskilt emballage, kan de oplysninger, der 
skal anbringes på legetøjet eller emballagen, angives 
på en etikette, en løs seddel eller på en eventuel fæl-
lesemballage. 
Hvis legetøjet eller dettes emballage er vedlagt andre 
oplysninger eller billeder end dem, der er fastsat i 
denne artikel, må de ikke kunne forveksles med dis­
se. 
4. Medlemsstaterne kan kræve, at de i stk. 1 og 2 
omhandlede oplysninger ligeledes affattes på deres 
eget (egne) sprog. 
Artikel 7 
1. Medlemsstaterne sørger for at foretage afprøv­
ninger af legetøj på markedet for at undersøge, om 
det er i overensstemmelse med forskrifterne i dette 
direktiv og i de i artikel 4, stk. 1, omhandlede direk­
tiver. 
2. De berørte personer og organisationer kan med 
en udførlig begrundelse og eventuelt en teknisk rap­
port fra et laboratorium meddele medlemsstaternes 
kontrolmyndigheder, at der er grund til at under­
søge sikkerheden ved legetøj, der har forårsaget 
ulykker, eller som viser sig at være farligt for bruger­
ne. Herefter foretager disse myndigheder om 
nødvendigt de i stk. 1 omhandlede afprøvninger. 
3. Med henblik på en ajourføring af dette direktiv 
giver medlemsstaterne hvert tredje år, efter den i 
artikel 15 fastsatte anvendelsesdato, Kommissionen 
meddelelse om resultaterne af de i stk. 1 omhand­
lede afprøvninger samt alle nyttige oplysninger 
vedrørende ulykker, der er forårsaget af legetøj. 
29. 7. 83 De Europæiske Fællesskabers Tidende Nr. C 203/5 
Artikel 8 Artikel 11 
1. Såfremt en medlemsstat har god grund til at 
konstatere, at et eller flere legetøjsprodukter, der 
opfylder bestemmelserne i artikel 4-6, navnlig de i 
artikel 4, stk. 1, omhandlede fælles tekniske normer, 
alligevel frembyder en fare for brugernes sikkerhed 
eller sundhed og derfor ikke opfylder det generelle 
sikkerhedskrav i artikel 2, kan den foreløbig forbyde 
eller opstille særlige betingelser for markedsføringen 
af disse produkter på sit eget område. Den underret­
ter omgående de øvrige medlemsstater og Kommis­
sionen herom og giver samtidig en udførlig begrun­
delse for denne beslutning. 
2. Kommissionen hører inden seks uger herefter de 
berørte medlemsstater, hvorefter den hurtigst muligt 
afgiver sin udtalelse og træffer de fornødne foran­
staltninger. 
3. Finder Kommissionen, at det er nødvendigt at 
foretage tekniske ændringer i dette direktiv, vedta­
ges de efter den i artikel 13 fastsatte fremgangsmåde. 
I så fald kan den medlemsstat, som har indført be­
skyttelsesforanstaltninger, opretholde disse, indtil 
ændringerne træder i kraft. 1. De ændringer, det er nødvendigt at foretage, for 
at de fælles tekniske normer i de i artikel 4, stk. 1, 
omhandlede direktiver kan tilpasses den tekniske 
udvikling og erfaringerne vedrørende beskyttelsen 
af forbrugernes sikkerhed og sundhed, fastsættes ef­
ter fremgangsmåden i artikel 13. 
2. Prøveudtagningsmetoderne samt de nødvendige 
ændringer af disse metoder fastsættes efter samme 
fremgangsmåde. 
Artikel 12 
1. Der nedsættes et »udvalg vedrørende direkti­
verne om sikkerhed i forbindelse med legetøj«, i det 
følgende benævnt »udvalget«, der består af repræs­
entanter for medlemsstaterne, og som formand har 
en repræsentant for Kommissionen. 
2. Udvalget fastsætter selv sin forretningsorden. 
Artikel 9 
Medlemsstaterne træffer alle hensigtsmæssige foran­
staltninger til, at deres kompetente myndigheder 
sørger for, at legetøj, der ikke opfylder det generelle 
sikkerhedskrav i artikel 2 og derfor viser sig at være 
farligt for fprbrugernes sundhed og sikkerhed, hur­
tigt trækkes tilbage fra markedet. 
De underretter snarest Kommissionen og de^ andre 
medlemsstater om de i foregående afsnit nævnte til-
bagetrækningsforanstaltninger. 
Artikel 10 
1. Enhver reklame for legtøj, der ikke er i overens­
stemmelse med dette direktiv, er forbudt. 
2. Reklamer må ikke være vildledende med hensyn 
til legetøjets sikkerhedsmæssige egenskaber eller 
med hensyn til de færdigheder, børn skal besidde 
for at kunne anvende legetøjet uden fare. 
Desuden skal reklamer vedrørende det i artikel 6, 
stk. 2, nævnte legetøj henlede opmærksomheden på 
de forsigtighedsregler, som brugeren skal følge, og 
på den i dette direktiv foreskrevne laveste alders­
grænse, eventuelt blot ved en henvisning til brugsan­
visningen. Artikel 13 
1. Såfremt der henvises til den i denne artikel fast­
satte fremgangsmåde, forelægger formanden sagen 
for udvalget, enten på eget initiativ eller på begæ­
ring af en medlemsstats repræsentant. 
2. Kommissionens repræsentant forelægger udval­
get et udkast til de foranstaltninger, der skal træffes. 
Udvalget afgiver udtalelse herom inden for en frist, 
som formanden kan fastsætte under hensyntagen til, 
hvor hastende det pågældende spørgsmål er. Udta­
lelsen vedtages med det i traktatens artikel 148, 
stk. 2, fastsatte flertal, for så vidt angår de afgørel­
ser, som Rådet skal træffe på forslag af Kommissio­
nen. Ved afstemningen i udvalget tildeles de stem­
mer, som medlemsstaternes repræsentanter afgiver, 
vægt i henhold til ovennævnte artikel. Formanden 
deltager ikke i afstemningen. 
3. a) Kommissionen vedtager de påtænkte foran­
staltninger, når de er i overensstemmelse med 
udvalgets udtalelse. 
b) Er de påtænkte foranstaltninger ikke i overens­
stemmelse med udvalgets udtalelse, eller fore­
ligger der ingen udtalelse, forelægger Kommis­
sionen snarest Rådet forslag om de foranstalt­
ninger, der bør træffes. Rådet træffer afgørelse 
med kvalificeret flertal. 
c) Har Rådet ikke truffet afgørelse inden tre må­
neder efter det tidspunkt, hvor forslaget blev 
forelagt, vedtager Kommissionen de foreslåede 
foranstaltninger. 
Nr. C 203/6 De Europæiske Fællesskabers Tidende 29. 7. 83 
Artikel 14 
1. Hver medlemsstat udpeger de laboratorier, som 
foretager de i artikel 4, stk. 2, omhandlede afprøv­
ninger, og som udarbejder de i artikel 5, stk. 1, 
nævnte tekniske rapporter, og meddeler de andre 
medlemsstater og Kommissionen, hvilke laborato­
rier der er udpeget. 
2. De i stk. 1 omhandlede laboratorier skal opfylde 
de i bilag V fastsatte mindstekrav. 
3. Listen over de laboratorier, som de enkelte med­
lemsstater har udpeget, offentliggøres på nationalt 
plan i de relevante skrifter; endvidere offentliggøres 
den til orientering i De Europæiske Fællesskabers 
Tidende. 
4. Hver medlemsstat underretter straks de øvrige 
medlemsstater og Kommissionen om enhver æn­
dring vedrørende de i stk. 1 nævnte laboratorier. 
Den i stk. 3 fastsatte bestemmelse om offentliggø­
relse finder anvendelse. Artikel 15 
1. Medlemsstaterne vedtager og offentliggør de be­
stemmelser, der er nødvendige for at efterkomme 
dette direktiv, og underretter straks Kommissionen 
herom. 
Medlemsstaterne sætter disse bestemmelser i kraft 
senest pr. 1. januar 1985. 
2. Fra meddelelsen af dette direktiv sørger med­
lemsstaterne for, at Kommissionen i god tid under­
rettes om ethvert forslag til love eller administrative 
bestemmelser, som de påtænker at vedtage på det af 
dette direktiv omfattede område, således at Kom­
missionen har mulighed for at fremsætte bemærk­
ninger hertil. 
Artikel 16 
Dette direktiv er rettet til medlemsstaterne. 
BILAG I 
ARTIKLER, DER UDELUKKES FRA DIREKTIVETS ANVENDELSESOMRÅDE 
(Artikel 1, stk. 2) 
1. Julepynt 
2. Legetøjskøretøjer med forbrændingsmotor 
3. Detaljerede skalamodeller bestemt for voksne samlere 
4. Udstyr bestemt til kollektiv brug på legepladser 
5. Sportsudstyr, der anvendes til sportsudøvelse 
6. Svømmeudstyr til brug på dybt vand samt svømmefødder 
7. Folkedragt-klædte dukker og lignende artikler til samlere 
8. Legetøj, til brug mod betaling, opstillet på offentlige steder .(stormagasiner, banegårde 
osv.) 
9. Puslespil med over 500 brikker eller uden model, bestemt til specialister 
10. Videospil til fjernsyn 
11. Elektriske eller elektroniske musikinstrumenter til børn 
29. 7. 83 De Europæiske Fællesskabers Tidende Nr. C 203/7 
BILAG II 
GENERELLE SIKKERHEDSKRAV TIL LEGETØJ 
(Artikel 2, stk. 1) 
1. Risici som følge af legetøjs konstruktion eller sammensætning og risici ved anvendelsen 
I henhold til artikel 2 skal børns sundhed og sikkerhed beskyttes mod 
a) de risici, der skyldes legetøjs konstruktion og/eller sammensætning, og som fjernes, hvis 
legetøj konstrueres og sammensættes ifølge tekniske sikkerhedsspecifikationer; 
b) de risici, der er forbundet med anvendelsen af legetøj, og som ikke kan fjernes; beskyt­
telsen sikres ved at ændre specifikationerne for legetøjs konstruktion og sammensætning 
uden at forringe dets funktion eller fjerne dets væsentlige egenskaber: disse risici undgås 
eller begrænses ved at henlede brugernes opmærksomhed på de med produktet for­
bundne farer og på de forsigtighedsregler, der absolut skal følges, samt i visse tilfælde 
ved at fastsætte en laveste aldersgrænse for anvendelsen af legetøjet; 
Der anvendes tekniske specifikationer med strengere krav og/eller relevante angivelser, for 
så vidt angår legetøj, der på grund af dets funktion, størrelse og særpræg kan være bestemt 
for spædbørn og helt små børn, navnlig børn under 3 år. 
2. Forskelligartede risici 
De i pkt. 1 a) og b) omhandlede risici antager forskellige former, alt efter legetøjets forskel­
lige egenskaber, og et stykke legetøj kan indebære samtlige former for risici, men på for­
skellig måde i disse tilfælde skal det undersøges, om legetøjet er i overensstemmelse med 
artikel 2, og der skal sikres overensstemmelse med hensyn til alle de sikkerhedsmæssige 
aspekter, der er relevante for det pågældende stykke legetøj. 
Disse forskelligartede risici er bl. a. omhandlet i pkt. 2.1 til 2.6 nedenfor, hvor også de til­
svarende generelle sikkerhedskrav er opstillet. 
2.1. Fysiske og mekaniske egenskaber 
I denne forbindelse skal navnlig følgende risici fjernes eller undgås: 
— risici for sår og skrammer, fald, brandsår, kvælning osv. og enhver form for fysisk skade 
på børn, som skyldes legetøjs fysiske og mekaniske egenskaber; 
— eventuelle risici for beskadigelse af børns syn eller hørelse samt risici for drukning, der 
kan skyldes vandlegetøj og forskelligt flydeudstyr, som kan holde børn oven over vandet 
(oppustelige eller andre både til børn, luftmadrasser med kighul, flåder osv.), der sælges 
som legetøj. 
2.2. Antændelighed 
Legetøj må ikke udgøre et farligt, antændeligt element i børns omgivelser. 
Med henblik herpå skal legetøj 
— enten bestå af materialer, der ikke brænder under direkte flammepåvirkning, 
— eller bestå af materialer, som er vanskeligt antændelige eller har tekniske egenskaber, der 
gør dem vanskeligt antændelige, således at ilden går ud, så snart antændingskilden fjer­
nes, 
— eller består af materialer, som, hvis de antændes, brænder langsomt med en lav flam-
meudbredelseshastighed, eller som både opfylder de generelle sikkerhedskrav for legetøjs 
kemiske sammensætning og er behandlet på en sådan måde, at forbrændingsprocessen 
forsinkes. 
Desuden må legetøj ikke direkte indeholde stoffer eller præparater, der som sådanne i hen­
hold til artikel 2, stk. 2, i direktiv 79/831/EØF (!) indebærer store antændelighedsrisici, bort­
set fra de for visse stykker legetøjs funktion nødvendige brændstoffer. 
(0 Rådets direktiv af 18. september 1979 om sjette ændring af direktiv 67/548/EØF om tilnær­
melse af lovgivning om klassificering, emballering og etikettering af farlige stoffer (EFT nr. 
L 259 af 15. 10. 1979, s. 11 og 12). 
Nr. C 203/8 De Europæiske Fællesskabers Tidende 29. 7. 83 
2.3. Kemiske egenskaber 
Legetøj skal være udformet og fremstillet således, at risici som følge af materialernes, stoffer­
nes og præparaternes kemiske egenskaber undgås. 
Det drejer sig navnlig om risikoen for akut eller kronisk forgiftning samt for ætsende, irrita­
tions- og allergifremkaldende virkninger, som kan opstå efter indtagelse, indånding eller 
berøring med huden, slimhinderne eller øjnene, og som kan skyldes farlige stoffer eller præ­
parater i legetøjet. 
Derfor skal følgende generelle sikkerhedskrav opfyldes. 
A. Legetøj, der bl. a. består af stoffer og præparater, som anses for farlige i henhold til 
artikel 2, stk. 2 f) til n) i direktiv 79/831/EØF, må ikke ved indtagelse eller berøring ud­
skille toksiske bestanddele i mængder, der kan frembyde en fare for børn. 
Denne regel gælder navnlig for legetøj, der er bestemt til at holdes i berøring med huden, 
eller som er forsynet med et lag maling, lak, fernis eller lignende samt for grafisk legetøj 
og legetøj af plast, tekstil eller ethvert andet materiale, der kan frembyde de i dette afsnit 
omhandlede risici, medmindre legetøjet som følge af sin funktion, størrelse eller andre 
afgørende egenskaber klart udelukker enhver rimelig mulighed for indtagelse eller irrita­
tion ved berøring. 
B. Legetøj må ikke direkte indeholde de under A nævnte farlige stoffer og præparater i en 
sådan koncentration eller form, at de ved indtagelse eller kontakt kan skade børns sund­
hed. Hvis det imidlertid i visse former for legetøj ikke er muligt at undgå stoffer eller 
præparater i en sådan koncentration uden at ændre legetøjets funktion eller væsentlige 
egenskaber, tillades højere koncentrationer undtagelsesvis i det strengt nødvendige om­
fang, forudsat at der i henhold til bilag III, stk. 3, gives nøjagtige oplysninger om de farer, 
som legetøjet frembyder, og de forsigtighedsregler, der skal følges. 
Risici ved uforsætlig indtagelse af sådanne stoffer og præparater skal altid angives i en 
særlig advarsel uanset koncentrationen af stofferne. 
Ovennævnte regler gælder bl. a. for legetøj, der indeholder maling til børn, især fingerma­
ling, lim og opløsningsmidler, blæk, detergenter og andre husholdningsprodukter samt 
kemisk legetøj ifølge bilag III, stk. 4. 
C. Hverken legetøjs bestanddele eller selve legetøjet må direkte indeholde stoffer og præpa­
rater, som det i henhold til fællesskabsdirektiver (!) er helt eller delvis forbudt at anven­
de. 
D. Indtil direktivet vedrørende »kemiske egenskaber«, som er omhandlet i artikel 4, stk. 1, 
bliver vedtaget, gælder følgende: 
— Legetøj til spædbørn og helt små børn samt legetøj, der er bestemt til at føres til 
munden eller til at indeholde levnedsmidler, skal med hensyn til sammensætning 
være i overensstemmelse med fællesskabsdirektiverne (2) eller, såfremt sådanne ikke 
findes, med de nationale bestemmelser om materialer, der kommer i berøring med 
levnedsmidler. Legetøj må heller ikke direkte indeholde de under A farlige stoffer og 
præparater, uanset deres koncentrationsgrad. 
— Fællesskabsdirektiverne om sikkerhed i forbindelse med forbrugsvarer, såsom kosme­
tik (3), farvestoffer i levnedsmidler (4) osv. finder ligeledes anvendelse på legetøj, der 
indeholder disse produkter eller efterligninger deraf. 
(i) Navnlig direktiv 76/768/EØF af 27. juli 1976 (EFT nr. L 262 af 27. 9. 1976, s. 201) og 79/ 
663/EØF af 24. juli 1979 (EFT nr. L 197 af 3. 8. 1979, s. 37). 
(2) Navnlig direktiv 76/893/EØF af 23. november 1976 (EFT nr. L 340 af 9. 12. 1976, s. 19) og 
78/142/EØF af 30. januar 1978 (EFT nr. L 44 af 15. 2. 1978, s. 15). 
(3) Direktiv 76/768/EØF af 27. juli 1976 (EFT nr. L 262 af 27. 9. 1976, s. 169) med senere ændrin­
ger. 
(4) Direktiv af 23. oktober 1962 (EFT nr. 115 af 11. 11. 1962, s. 2645/62) med senere ændringer. 
29. 7. 83 De Europæiske Fællesskabers Tidende Nr. C 203/9 
2.4. Eksplosionsrisiko 
I denne forbindelse skal følgende sikkerhedskrav opfyldes: 
a) legetøj må ikke være eksplosionsfarligt eller indeholde eksplosionsfarlige bestanddele (f. 
eks. aerosoler); 
b) risiko for eksplosion eller sprængning på grund af overtryk i beholdere med væsker eller 
gasarter, der driver visse former for legetøj, skal undgås; 
c) legetøj må ikke direkte indeholde stoffer og præparater, der ifølge artikel 2, stk. 2, lit­
ra a), i direktiv 79/831/EØF er klassificeret som eksplosionsfarlige, i farlige koncentra-
tionsgrader eller -former; 
d) legetøj og navnlig kemisk legetøj må ikke direkte indeholde stoffer og præparater, som, 
når de blandes, kan forårsage en eksplosion ved kemisk reaktion. 
2.5. Elektriske egenskaber 
Legetøj skal være udformet og fremstillet således, at risici, som dets elektriske egenskaber og 
bestanddele kan indebære, undgås. 
Det drejer sig navnlig om risici for brandsår som følge af legetøjs opvarmning samt risici for 
elektriske stød på grund af strømmen, legetøjets isolering, ætsning af visse dele osv. 
2.6. Hygiejne 
De materialer, som legetøj består af, og de materialer og stoffer, det indeholder, skal, når 
legetøjet bringes på markedet, opfylde rimeligt høje hygiejne- og renhedskrav, således at 
enhver risiko for infektion og sygdom undgås. 
Dette gælder navnlig legetøj af stof eller papir og legetøj, der anvendes til udklædning, eller 
som indeholder udstopningsmaterialer. 
2.7. Radioaktivitet 
Legetøj må ikke indeholde radioaktive bestanddele eller stoffer i sådanne former eller 
mængder, der kan være skadelige for børns sundhed. 
BILAG III 
ADVARSLER OG OPLYSNINGER OM FORSIGTIGHEDSREGLER VED BRUGEN 
(Artikel 6, stk. 2) 
De i dette bilag omhandlede advarsler og oplysninger vedrører almindeligt legetøj; de suppleres 
af forskrifterne i de i artikel 4, stk. 1, omhandlede direktiver, for så vidt angår særligt legetøj og 
særlige risici. 
1. Legetøj, som ikke må være bestemt for børn under 36 måneder 
Legetøj, der kan være farligt for børn under 36 måneder, skal bære påskriften »IKKE 
EGNET FOR BØRN UNDER 36 MÅNEDER« eller »IKKE EGNET FOR BØRN UN­
DER 3 ÅR«, efterfulgt af en præcis angivelse, der ligeledes kan være indeholdt i brugsanvis­
ningen, af de særlige risici, som ligger til grund for denne udelukkelse (f. eks. fare ved indta­
gelse, skarpe kanter, giftighed osv.). 
Denne bestemmelse finder ikke anvendelse på legetøj, der på grund af dets funktion, størrel­
se, særpræg, egenskaber eller andre afgørende forhold ikke oplagt kan være bestemt for børn 
under 36 måneder. 
2. Rutschebaner, gynger, ringe, tove og lignende legetøj, der er monteret på en bjælke 
Denne form for legetøj skal vedlægges en brugsanvisning, hvori opmærksomheden henledes 
på, at det er nødvendigt jævnligt at kontrollere og vedligeholde de vigtigste dele (ophæng­
nings- og fastgørelsesanordninger, fæstnelse til jorden osv.), og hvori det påpeges, at der, 
såfremt denne kontrol ikke foretages, kan opstå fare for fald eller væltning. 
Nr. C 203/10 De Europæiske Fællesskabers Tidende 29. 7. 83 
Der skal ligeledes gives anvisning på, hvordan legetøjet samles rigtigt, samt oplysning om de 
dele, der kan frembyde farer, hvis legetøjet ikke samles korrekt. 
3. Funktionelt legetøj 
Funktionelt legetøj eller dets emballage skal bære påskriften »ADVARSEL! SKAL ANVEN­
DES UNDER OPSYN AF VOKSNE«. 
Legetøjet skal endvidere vedlægges en brugsanvisning, der desuden omhandler de forsigtig­
hedsregler, som brugeren skal følge, og indeholde oplysning om, at brugeren, hvis disse regler 
ikke følges, udsætter sig for de farer, som selve det apparat eller det produkt, hvoraf legetøjer 
er en skalamodel eller en efterligning, frembyder, samt nærmere angivelse af de pågældende 
farer. Det skal endvidere angives, at legetøjet ikke må være tilgængeligt for helt små børn. 
Ved funktionelt legetøj forstås legetøj, der har samme funktion som visse produkter, appara­
ter eller anlæg, der er bestemt for voksne, og af hvilke legetøjet ofte er en skalamodel. 
4. Legetøj, der direkte indeholder farlige stoffer eller præparater. Kemisk legetøj (jf. bilag II, 
pkt. 2.3.B) 
a) Medmindre andet er fastsat i fællesskabsdirektiverne om klassificering, emballering og 
etikettering af farlige stoffer og præparater, skal det i brugsanvisningen for legetøj, som 
direkte indeholder sådanne stoffer eller præparater, angives, hvilke farer disse frembyder, 
og hvilke forsigtighedsregler, brugerne skal følge for at undgå de pågældende risici, der 
nøje skal angives, afhængigt af legetøjets art, navnlig faren ved indtagelse. Der skal lige­
ledes gøres opmærksom på, at legetøjet ikke må være tilgængeligt for helt små børn. 
b) Ud over de under a) nævnte oplysninger skal emballagen til kemisk legetøj bære påskrif­
ten: »ADVARSEL! UDELUKKENDE TIL BØRN OVER 10 ÅR. SKAL ANVENDES 
UNDER OPSYN AF VOKSNE«. 
Bl. a. følgende legetøj betragtes som kemisk legetøj; kemisæt, sæt til plastindstøbning, 
keramik-, emaljerings- og fotografsæt samt lignende legetøj. 
5. Skateboards til børn 
Hvis skateboards sælges som legetøj skal de bære påskriften: »ADVARSEL! SKAL ANVEN­
DES MED BESKYTTELSESUDSTYR«. 
Endvidere skal der i brugsanvisningen gøres opmærksom på, dels at legetøjet skal anvendes 
med forsigtighed, eftersom det kræver stor behændighed, dels at det ikke må anvendes i nær­
heden af offentlig vej, med henblik på at undgå, at brugerne og andre personer rammes af 
ulykker ved fald eller sammenstød. Der skal ligeledes gives anvisninger vedrørende tilrådet 
beskyttelsesudstyr (hjelme, handsker, knæbind, albuebind osv.). 
BILAG IV 
1. EØF-symbol for overensstemmelse med de i artikel 4, stk. 1, omhandlede fælles tekniske nor­
mer 
EØF-overensstemmelsessymbolet består af et stort 8 mm højt epsilon, omgivet af en sekskant, 
der endvidere indeholder følgende mindst 2 mm høje bogstaver, der angiver, at legetøjet er 
blevet afprøvet med hensyn til de pågældende fælles tekniske normer og fundet i overens­
stemmelse hermed: 
M — fysiske og mekaniske egenskaber 
F — brændbarhed 
C — kemiske egenskaber 
E — elektriske egenskaber. 
29. 7. 83 De Europæiske Fællesskabers Tidende Nr. C 203/11 
Eksempel på et EØF-overensstemmelsessymbol for legetøj, hvis fysiske og mekaniske egen­
skaber, brændbarhed og elektriske egenskaber er blevet afprøvet og godkendt: 
2. Oplysninger, der vedlægges legetøj, som opfylder andre specifikationer end de, der er fastsat i de 
fælles tekniske sikkerhedsnormer (Artikel 5) 
Angivelsen »RAPPORT OM OVERENSSTEMMELSE, NR. ..., FRA LABORATO­
RIET...« med oplysning om det laboratorium, der har udfærdiget rapporten, skal ifølge de 
nærmere regler i artikel 6 anbringes på legetøjet eller dets emballage. Angivelsen kan eventu­
elt suppleres med det i stk. 1 omhandlede EØF-overensstemmelsessymbol. 
BILAG V 
LABORATORIEKRAV 
(Artikel 13, stk. 2) 
De laboratorier, som medlemsstaterne udpeger, skal opfylde følgende mindstekrav: 
1. De skal råde over det nødvendige personale og apparatur; 
2. Personalet skal være teknisk kompetent; 
3. Lederne og teknikerne skal med hensyn til gennemførelse af afprøvninger og udarbejdelse af 
de i dette direktiv omhandlede tekniske rapporter være uafhængige af alle kredse, grupper og 
personer, der direkte eller indirekte har interesser på legetøjsområdet. 
4. Personalet har tavshedspligt. 
Medlemsstaternes kompetente myndigheder undersøger jævnligt forholdene under punkt 1 og 2.